मां को कभी मत कहना कि तू कुछ नहीं जानती
मां को कभी यह मत कहना तू कुछ नहीं जानती। बच्चे मां का अपमान करते हैं तो उसका हृदय फट जाता है। मां में जीवात्मा, महात्मा और परमात्मा बसे हैं। बच्चे जब उसे कहते हैं मां तू कुछ नहीं जानती तो उसका कलेजा भर आता है। भगवान ने भी मां का प्रेम पाने के लिए धरती पर जन्म लिया। यह बात संतश्री भीमाशंकर शर्मा ने कही। वे अल्हेड़ रोड पर श्रीमद भागवत में बोल रहे थे। छठे दिन कृष्ण की बाल लीलाओं से श्रीकृष्ण-रुक्मिणी विवाह का वर्णन किया। उन्होंने बेटियां से कहा वे मां-बाप का सम्मान ज्यादा करती है, उन्हें सास-ससुर को भी मां-बाप का दर्जा देना चाहिए। वे मां-बाप जिन्होंने बेटों को राष्ट्र रक्षा के लिए भेजा उनका सम्मान होना चाहिए। वे सीमाओं पर है तो ही हम यहां शांति से कथा सुन रहे हैं। सैनिकों के सम्मान के साथ कथा सार्थक होगी। कथा के दौरान विवाह का प्रसंग पर कलाकारों ने दृश्य सृजित किया।
देश में बढ़ रहे कागजी गरीब- अंतरराष्ट्रीय स्तर पर भारत में गरीबी के आंकड़े पेश किए जा रहे हैं। देश में लगातार गरीब बढ़े हैं लेकिन कागजों में। लोग सरकारी योजनाओं का लाभ लेने के लिए गरीबी रेखा के राशनकार्ड बनवा लेते हैं, ऐसा मत करों। राष्ट्र का चिंतन करो, देश को सोने की चिड़िया बनाना है तो अपात्र लोग सरकारी योजनाओं का लाभ न लें। गरीबों का हक गरीबों तक जाने और अपनी आय का पूरा-पूरा टैक्स जमा ताकि देश के विकास को गति मिल सके।
अल्हेड़ रोड पर श्रीमद भागवत कथा सुनती महिलाएं।
भगवान को लगाया छप्पन भोग
ब्रज में गोवर्धन पूजन के दौरान भगवान श्रीकृष्ण 56 पहर तक एक अंगुली पर पर्वत को लेकर खड़े रहे थे। जब इंद्र का कोप शांत हुआ और पूजन पूरा हुआ तो ब्रजवासियों ने भगवान श्रीकृष्ण को 56 भोग लगाया। भगवान ने 56 पहर तक कुछ नहीं खाया था, इसलिए भोग लगाने की परंपरा शुरू हुई। कथास्थल पर भी 56 भोग लगाया गया और श्रद्धालुओं को प्रसादी बांटी गई।
hin_Deva hin_Deva hin_Deva hin_Deva hin_Deva hin_Deva